28. jūnijs

28. jūnijs ir gada 179. diena pēc Gregora kalendāra (180. garajā gadā). Līdz gada beigām ir atlikušas 186 dienas.

Vārda dienas 
Kitija, Viestards, Viesturs

Notikumi 
 1389. gads — Kosovas kauja: Osmaņu impērija sakāva serbu spēkus.
 1635. gads — Gvadelupa kļuva par Francijas koloniju.
 1914. gads — Pirmais pasaules karš: Sarajevā tika nogalināts Austrijas kroņprincis Francis Ferdinands, kas bija formālais iemesla kara sākumam.
 1919. gads:
 Pirmais pasaules karš: Parīzē starp Sabiedrotajiem un Veimāras republiku (bijušo Vācijas impēriju) parakstīts Versaļas līgums.
 beidza pastāvēt Vācijas Austrumāfrika.
 1922. gads — Īrijā sākās pilsoņu karš.
 1940. gads — atbilstoši Molotova-Rībentropa pakta slepenajiem papildprotokoliem pēc PSRS izvirzīta ultimāta Rumānija atdeva Besarābiju (tagad Moldova) Padomju Savienībai, un tās teritorijā ienāca Sarkanā armija.
 1942. gads — Otrais pasaules karš: Vācijas karaspēks uzsāka savu otro lielo vasaras militāro ofensīvu Padomju Savienības teritorijā — Operācija "Blau".
 1950. gads — Korejas karš: Ziemeļkorejas karaspēks ieņēma Seulu.
 1994. gads — Japānas reliģiskas grupas Aum Šinrikjo dalībnieki izlaida zarīna gāzi Macumoto; 7 cilvēki gāja bojā, 660 hospitalizēti.

Dzimuši 
 1476. gads — Pāvils IV (Paulus IV), Romas pāvests (miris 1559. gadā)
 1491. gads — Henrijs VIII (Henry VIII), Anglijas un Īrijas karalis (miris 1547. gadā)
 1577. gads — Pīters Pauls Rubenss (Peter Paul Rubens), flāmu gleznotājs (miris 1640. gadā)
 1712. gads — Žans Žaks Ruso (Jean Jacques Rousseau), franču filozofs, rakstnieks (miris 1778. gadā)
 1840. gads (j.s., pēc v.s ) — Voldemārs Kernigs (Woldemar Kernig), vācbaltiešu ārsts (miris 1917. gadā)
 1859. gads — Viljams Henrijs (William Henry), poļu izcelsmes Lielbritāniju pārstāvošs peldētājs un ūdenspolo spēlētājs (miris 1928. gadā)
 1871. gads — Pēteris Rozenbergs, latviešu luterāņu mācītājs (miris 1919. gadā)
 1867. gads — Luidži Pirandello (Luigi Pirandello), itāliešu rakstnieks (miris 1936. gadā)
 1883. gads — Pjērs Lavals (Pierre Laval), franču politiķis (miris 1945. gadā)
 1906. gads — Marija Geperte-Maiere (Maria Goeppert-Mayer), ASV fiziķe (mirusi 1972. gadā)
 1907. gads — Pēteris Lūcis, latviešu režisors un aktieris (miris 1991. gadā)
 1928. gads — Hanss Blikss (Hans Blix), Zviedrijas politiķis un diplomāts
 1946. gads — Džons Laundžs (John Lounge), ASV kosmonauts (miris 2011. gadā)
 1971. gads:
 Uģis Brūvelis, latviešu soļotājs
 Īlons Masks (Elon Musk), ASV uzņēmējs
 1973. gads — Andrē Lange (André Lange), vācu bobslejists
 1986. gads — Vitālijs Smirnovs, Latvijas futbolists

Miruši 
 1189. gads — Anglijas Matilde (Mathilde von England), Saksijas hercogiene (dzimusi 1156. gadā)
 1598. gads — Abrahams Ortēlijs (Abraham Ortelius), flāmu kartogrāfs un ģeogrāfs (dzimis 1527. gadā)
 1836. gads — Džeimss Medisons (James Madison), 4. ASV prezidents (dzimis 1751. gadā)
 1914. gads:
 Francis Ferdinands (Franz Ferdinand), Austroungārijas troņmantnieks (dzimis 1863. gadā)
 Sofija Hoteka (Sophie Chotek), hercogiene, Franča Ferdinanda sieva (dzimusi 1868. gadā)
 1922. gads — Veļimirs Hļebņikovs (Велимир Хлебников), krievu dzejnieks (dzimis 1885. gadā)
 1932. gads — Maironis (Maironis), lietuviešu dzejnieks (dzimis 1862. gadā)
 1936. gads — Aleksandrs Berkmans (Alexander Berkman), anarhists (dzimis 1870. gadā)
 1942. gads — Janka Kupala (Янка Купала), baltkrievu dzejnieks (dzimis 1882. gadā)
 2022. gads — Džinejts Arkins (Cüneyt Arkın), turku kinoaktieris un režisors (dzimis 1937. gadā)

Jūnijs